
[bookmark: _Hlk190491985]Ce stă în spatele celor 35 de ani de succes TRANSAVIA

[bookmark: _Hlk190492021]01 aprilie 2026. Sântimbru, Alba. TRANSAVIA marchează 35 de ani de activitate, timp în care a devenit unul dintre principalii contributori la economia României și un reper în industria alimentară, printr-un model de business construit pe integrare, responsabilitate și investiții susținute. De-a lungul acestor ani, compania cu capital 100% românesc a generat constant valoare economică, fiind unul dintre cei mai mari contributori la bugetul de stat din sectorul agroalimentar, prin taxele plătite pe profitul realizat an de an. În același timp, TRANSAVIA asigură stabilitate pentru peste 2.300 de angajați și familiile acestora, care se bucură de venituri sigure, salarii plătite la timp, fără nicio zi de întârziere de la înființarea companiei, contribuind direct la dezvoltarea comunităților în care își desfășoară activitatea.

Impactul companiei se extinde însă dincolo de economie. Produsele TRANSAVIA sunt prezente pe mesele a milioane de familii din România și din alte 27 de țări, construind, în timp, o relație bazată pe încredere și consecvență.

„De 35 de ani, TRANSAVIA anticipează cerințele pieței, contribuie activ la definirea standardelor viitoare din industrie și acționează responsabil față de consumatori, față de parteneri și față de oamenii noștri. Diferența nu o fac lucrurile vizibile, ci o fac cele făcute corect, de fiecare dată. Această consecvență se regăsește în tot ceea ce facem:  în modelul nostru de business 100% integrat, de la bob la furculiță, cu facilități proprii, în investiții continue în tehnologie și sustenabilitate, în parteneriatele noastre de durată, bazate pe respect. Toate acestea, alături de  încrederea milioanelor de consumatori care ne aleg produsele zilnic din magazine, sunt fundamentul poziției noastre de lider. Privim înainte cu aceeași responsabilitate și rigoare, continuând să investim în dezvoltarea oamenilor și a companiei, în extinderea modelului nostru integrat și în soluții relevante pentru consumatorii de astăzi și de mâine. Pentru că viitorul se construiește la fel ca și până acum: consecvent, solid și cu respect pentru lucrurile făcute așa cum trebuie, împreună cu oameni: angajați, partenerii și comunitățile care dau sens și continuitate acestui parcurs și cărora le mulțumim”, declară Ioan Popa, Președinte și Fondator TRANSAVIA.

Acest parcurs este susținut de un model unic în regiune, 100% integrat de la bob la furculiță, cu facilități proprii, care permite controlul complet asupra întregului lanț de producție și asigură standarde constante de calitate și siguranță alimentară, apreciate de consumatorii de pretutindeni.

Afacerea de familie a investit continuu în tehnologii moderne, sustenabilitate și eficiență, consolidând un model care răspunde atât cerințelor actuale ale pieței, cât și nevoii de stabilitate pe termen lung. Reziliența companiei este dată de viziunea clară și strategia managerială consecventă, susținute de un leadership asumat în toate acțiunile sale, precum și pe relații construite în timp, cu onestitate și respect reciproc față de parteneri. În plus, soliditatea și stabilitatea companiei, care este una dintre foarte puținele companii fără datorii, contribuie la creșterea sa sănătoasă prin consolidarea cotei de piață din țară, extinderea în noi segmente și alte piețe, toate realizate prin investiții semnificative din profitul obținut. 

Pentru că poziția de lider nu e definită doar de mărimea companiei ori de capacitatea de producție, TRANSAVIA a impus standarde de siguranță și calitate, a arătat că se poate să fii profitabil și sustenabil în același timp, datorită Politicii Zero Pierderi și a adus constant în piață produse relevante, care răspund așteptărilor în schimbare ale consumatorilor și susțin în mod concret misiunea companiei de a contribui la calitatea vieții oamenilor, asigurând hrană sustenabilă, sănătoasă, gustoasă și sigură, de la bob la furculiță.

Câștigarea poziției de lider în piața cărnii de pui, prin brandul Fragedo, dar mai ales consolidarea an de an, a arătat capacitatea TRANSAVIA de a rămâne relevantă într-o piață dinamică. Secretul acestei performanțe este dedicarea echipei, care zi de zi face lucrurile așa cum trebuie, dublată de investiții însemnate și susținute în inovații relevante, ca răspuns direct la nevoile reale ale consumatorilor. De la modelul de business 100% integrat cu facilități proprii, până la evoluția continuă a produselor, compania a ridicat mereu standardul pieței prin bune practici: introducerea produselor fresh, de calitate superioară, cu textură atent controlată, tranșate precis și cu termen de prospețime extins astfel încât produsele din carne de pui proaspătă să fie gestionate eficient pe lanțul de distribuție. Acest pas îndrăzneț a fost susținut de investiții în tehnologii avansate, inclusiv pentru ambalarea în atmosferă protectoare.

Inovația se regăsește și la nivelul ambalajelor și caserolelor, dezvoltate pentru a păstra prospețimea și a răspunde cerințelor actuale de siguranță și sustenabilitate. În același timp, portofoliul a evoluat mereu în direcția unor produse adaptate stilului de viață contemporan. Un bun exemplu, este gamă recent lansată, Șnițel, Strips și Bites Fragedo Crunch Your Lunch, realizată din mușchi întreg de piept de pui, gata de gătit, cu acoperiri din ovăz, multicereale sau zară, oferind opțiuni echilibrate, rapide și ușor de integrat în alimentația zilnică. Această capacitate de a aduce constant consumatorilor produse relevante, aliniate cu misiunea companiei, este sursa creșterii sănătoase și a leadershipului TRANSAVIA.

„De 35 de ani, TRANSAVIA este un reper în industria alimentară din România nu prin promisiuni făcute, ci prin respect, onestitate și consecvență. Continuăm să investim în extinderea capacităților de producție, în tehnologii sustenabile, în optimizarea proceselor și în extinderea în noi segmente și piețe, pentru a răspunde cerințelor tot mai ridicate ale consumatorilor, consolidându-ne rolul în comunitățile în care activăm și întărind parteneriatele existente, în timp ce deschidem noi zone de colaborare, urmând aceeași direcție care ne-a definit de la început: lucrurile făcute așa cum trebuie, care rezistă în timp”, spune Theodora Popa-Liteanu, Vicepreședinte TRANSAVIA.

Compania a anunțat la finalul anului trecut, lansarea unei noi etape strategice: extinderea în segmentul hranei pentru animale de companie, continuând astfel misiunea de a oferi produse sigure și de calitate și pentru membrii necuvântători ai familiei. Această nouă investiție majoră din fonduri proprii va susține consolidarea poziției României ca jucător global și promovarea produselor românești pentru animale de companie pe piețele internaționale.

Aniversarea de 35 de ani marchează parcursul solid, investițiile orientate spre viitor, care consolidează modelul de la bob la furculiță acum și la bol, precum și angajamentul TRANSAVIA de a rămâne consecventă în ceea ce definește compania, lucrurile făcute așa cum trebuie, care contează și care rămân.


Despre TRANSAVIA
TRANSAVIA este liderul pieței avicole locale și una dintre cele mai importante afaceri de familie cu capital 100% românesc. Cu un portofoliu puternic de branduri, precum Fragedo (carne de pui premium) și Papane (semipreparate din carne de pui), TRANSAVIA se poziționează și ca lider în zona de capital de brand, deținând cel mai valoros portofoliul de mărci din industria alimentară, conform topului Brand Finance® Romania 2025. Fragedo, marca emblemă a companiei, este primul brand din România care, în urma evaluării Consiliului Român pentru Publicitate (RAC) a primit dreptul de a purta pe spotul TV sigiliul Marca Etică, ce atestă respectarea principiilor etice și a bunelor practici de publicitate.
De 35 de ani, TRANSAVIA se diferențiază printr-un model de afacere complet integrat „de la bob la furculiță”, cu facilități proprii, fiind singurul mare producător din regiune care controlează întregul lanț de producție, de la cultivarea cerealelor până la produsul finit livrat consumatorilor. Toți puii provin exclusiv din fermele proprii (reproducție, incubație și creștere) și sunt procesați doar în facilitățile deținute, asigurând trasabilitate completă și standarde constante de calitate și siguranță deplină. În fiecare an, în fermele localizate în 8 județe, abatoarele și fabrica de procesare deținute, afacerea de familie produce peste 120.000 de tone de carne de pui, respectând cele mai înalte standarde de calitate și siguranță alimentară, confirmate prin certificări prestigioase internaționale. Aproximativ 30% din producție este destinată exportului în state europene și pe alte piețe internaționale. Compania a integrat constant tehnologie de ultimă generație și inovații în procesele sale, folosind echipamente moderne pentru a optimiza trasabilitatea, a reduce risipa și a garanta consistența produselor. De altfel, TRANSAVIA este un pionier al sustenabilității în industria alimentară din România, realizând cea mai mare investiție în energie verde din sector, asigurându-și în mare parte, energia necesară proceselor de producție din surse proprii regenerabile. Începând cu 2019, compania publică Rapoarte de Sustenabilitate, consolidându-și angajamentul față de transparență, responsabilitate și guvernanță solidă. În plus, TRANSAVIA este singura companie românească semnatară a Codului de Conduită al Uniunii Europene privind Practicile Responsabile Comerciale și de Marketing în Sectorul Alimentar.
Cu aproximativ 2.300 de angajați, TRANSAVIA este unul dintre cei mai mari angajatori români. Echipa companiei, formată din profesioniști din multiple arii, fiind fundamentul dezvoltării sustenabile și al reputației solide de care compania se bucură.
TRANSAVIA își extinde operațiunile în domenul producției hranei de animale de companie din regiune, completând astfel modelul său integrat, de la bob la furculiță, cu o nouă verigă, „la bol”, realizând cea mai mare investiție antreprenorială din regiune, în acest sector.
Pentru mai multe informații, vizitați https://transavia.ro/.


Despre PlaYouth
 Asociația PlaYouth este o organizație non-guvernamentală dedicată îmbunătățirii calității vieții copiilor și tinerilor prin educație non-formală. Cu o echipă de traineri și animatori pasionați, Playouth a reușit să creeze un ecosistem educațional unde fiecare participant este încurajat să își descopere potențialul maxim într-un mediu incluziv și plin de energie. Fondată din dorința de a oferi oamenilor mari si mici un spațiu sigur de dezvoltare, Playouth promovează conceptul de „învățare prin joc si artă”. Organizația consideră că dezvoltarea abilităților cognitive și emoționale este mult mai eficientă atunci când barierele rigide ale învățământului tradițional sunt înlocuite cu metode creative și participative. Așa au dezvoltat numeroase proiecte cum sunt Ludoteca Family Hub, Caravana Reciclarii Creative, Banca de Jucarii, Maratonul Educației Alternative si renovari de scoli, amenajari de biblioteci si   gradini si alte proiecte de suflet pentru comunitatile organizației. 

